Document ID: /roh_data/filtered/fineweb-2-filterrobots_roh.jsonl.gz/9447

Realisar il «Bernina Fly» pon ins be, sche la nova planisaziun locala da Poschiavo permetta da realisar a Cavaglia attracziuns turisticas. Enfin che quai n'è betg il cas, hajan els decis da metter sin glatsch il project, uschè Fabiola Monigatti.
La vischnanca da Poschiavo è actualmain vi da la revisiun da la planisaziun locala, tenor la lescha chantunala per la planisaziun dal territori. Cura che questa vegn ad ir en vigur è anc avert.
Dar si na vegn betg en dumonda
Encunter il project hai gia dà opposiziun da diversas varts. La fundaziun per la protecziun da la natira, Mountain Wilderness Svizra e la Pro Natura han sa dostads encunter il project ed era da possessurs da terrain hai dà opposiziun. Tuttina na vulan ils inizants anc betg dar si lur idea. Fabiola Monigatti e Gian Paolo Lardi crajan vinavant londervi da pudair realisar in di il «Bernina Fly».
Cun 90 km/h giu da la val
Il «Bernina Fly» è ina tirolienne da radund 2 kilometers lunghezza, nua che giasts pon sgular da la val engiu cun enfin 90 km/h.
RR novitads 06:00